ศาสตราจารย์กิตติคุณ **เดชา บุญค้ำ** (เกิด 13 ตุลาคม พ.ศ. 2482 - ) เป็นภูมิสถาปนิกชาวไทย ราชบัณฑิต ประเภทวิชาสถาปัตยศิลป์
สาขาวิชาภูมิสถาปัตยกรรม สำนักศิลปกรรมศิลปินแห่งชาติ สาขาทัศนศิลป์ (ภูมิสถาปัตยกรรม) ประจำปี 2549  ศาสตราจารย์กิตติคุณ เดชา เป็นผู้บุกเบิกด้านการศึกษาและวิชาชีพภูมิสถาปัตยกรรมของประเทศไทย เขาได้ออกแบบงานภูมิสถาปัตยกรรมที่สำคัญหลายแห่ง ไม่ว่าจะเป็น สวนสมเด็จพระศรีนครินทร์เขตต่าง ๆ, สวนหลวง ร.๙, อุทยานเบญจสิริ, สวนสมเด็จพระนางเจ้าสิริกิต์ และอื่นๆ รวมทั้งงานภูมิทัศน์วัดโสธรวรารามวรวิหาร ผังแม่บทภูมิทัศน์เดิมท่าอากาศยานสุวรรณภูมิ (พ.ศ. 2537) เป็นผู้ก่อตั้งภาควิชาภูมิสถาปัตยกรรม ที่คณะสถาปัตยกรรมศาสตร์ จุฬาลงกรณ์มหาวิทยาลัย ในปี พ.ศ. 2520 และเป็นผู้ร่วมก่อตั้งและเป็นประธานสภาคณบดีคณะสถาปัตยกรรมศาสตร์แห่งประเทศไทย[*ลิงก์เสีย*]คนแรก  รองประธาน คณะกรรมาธิการวิสามัญศึกษาการตั้งถิ่นฐานและการผังเมือง  และประธานคณะอนุกรรมาธิการวิสามัญศึกษานโยบาย กฎหมาย และโครงสร้างหน่วยงานการตั้งถิ่นฐานและการผังเมือง  และเป็นเจ้าของสำนักงานภูมิสถาปนิกแห่งแรกของประเทศไทย ชื่อบริษัทสำนักงานภูมิสถาปนิก ดี เอส บี แอสโซสิเอส (DSB Associates)

ศาสตราจารย์กิตติคุณ เดชา ยังได้รับการสรรหาและแต่งตั้งเป็น 1 ใน 12 คณะวุฒยาจารย์ (คณะกรรมการพิจารณาตำแหน่งวิชาการ หรือ กพว.เดิม) โดยสภามหาวิทยาลัยได้อนุมัติผลการสรรหาและแต่งตั้งแล้ว ตาม ม. 23 ของ พรบ.จุฬาลงกรณ์มหาวิทยาลัย 2551

ประวัติ
-------

**ศาสตราจารย์กิตติคุณ เดชา บุญค้ำ** เกิดที่ตำบลเวียง อำเภอเมือง จังหวัดเชียงราย จบมัธยมศึกษาจากโรงเรียนสามัคคีวิทยาคม จังหวัดเชียงรายเมื่อ พ.ศ. 2498 เตรียมอุดมศึกษาจากโรงเรียนสวนกุหลาบวิทยาลัย เมื่อ พ.ศ. 2500 และสำเร็จการศึกษาปริญญาตรีสถาปัตยกรรมบัณฑิต รุ่นเดียวกับ ผศ.ปราโมทย์ แตงเที่ยง, รศ.ดร.เกียรติ จิวะกุล, ผศ.อัศวิน พิชญโยธิน และ รศ.รังสรรค์ ต่อสุวรรณ จากจุฬาลงกรณ์มหาวิทยาลัยเมื่อปี พ.ศ. 2506 เดชา ได้เริ่มทำงานในตำแหน่งสถาปนิกโทกองแบบแผน กรมโยธาเทศบาล หรือกรมโยธาธิการและผังเมืองในปัจจุบัน เป็นเวลา 5 ปี จึงได้ลาไปศึกษาต่อปริญญาโทสาขาภูมิสถาปัตยกรรมที่ บัณฑิตวิทยาลัยการออกแบบ มหาวิทยาลัยฮาร์วาร์ด ในสหรัฐอเมริกา ได้รับปริญญา Master of Landscape Architecture เมื่อปี พ.ศ. 2513 หลังจากกลับมารับราชการต่อที่กรมโยธาเทศบาล (ปัจจุบันคือกรมโยธาธิการและผังเมือง) ได้ 2 ปีจึงได้โอนไปดำรงตำแหน่งวิทยากรโท สำนักนโยบายและแผน ฝ่ายสาธารณูปโภคและสิ่งแวดล้อมซึ่งเป็นหน่วยงานใหม่สังกัดกระทรวงมหาดไทย ในขณะนั้น

ปี พ.ศ. 2517 จุฬาลงกรณ์มหาวิทยาลัยจึงได้ขอรับโอนศาสตราจารย์กิตติคุณเดชา บุญค้ำมาดำรงตำแหน่งอาจารย์โทในคณะสถาปัตยกรรมศาสตร์ โดยมอบหมายให้เป็นผู้ร่างหลักสูตรภูมิสถาปัตยกรรมศาสตร์ระดับปริญญาตรี พร้อมทั้งได้ดำเนินการร่างหลักสูตรเมื่อ พ.ศ. 2518 และจัดตั้งภาค(แผนก)วิชาภูมิสถาปัตยกรรมเมื่อปี พ.ศ. 2520 และได้ดำรงตำแหน่งหัวหน้าภาควิชาคนแรกเป็นเวลา 6 ปี ต่อจากนั้นได้ดำรงตำแหน่งรองคณบดีฝ่ายวิชาการและตำแหน่งคณบดีคณะสถาปัตยกรรมศาสตร์ต่อเนื่องมาเป็นลำดับ ได้ร่วมก่อตั้งสภาคณบดีคณะสถาปัตยกรรมศาสตร์ขึ้นเมื่อปี พ.ศ. 2540 ได้รับการโปรดเกล้าเป็นศาสตราจารย์ในสาขาวิชาภูมิสถาปัตยกรรมและเกษียณอายุราชการเมื่อปี พ.ศ. 2543

ปี พ.ศ. 2544 ได้รับพระราชทานกิตติบัตรเป็นศาสตราจารย์กิตติคุณของคณะสถาปัตยกรรมศาสตร์ และต่อมาได้รับพระราชทานเหรียญดุษฎีมาลา เข็มศิลปวิทยาประจำปี พ.ศ. 2546 สาขาภูมิสถาปัตยกรรมศาสตร์จากพระบาทสมเด็จพระเจ้าอยู่หัว ปัจจุบันศาสตราจารย์กิตติคุณเดชา บุญค้ำเป็นราชบัณฑิต สำนักศิลปกรรม ราชบัณฑิตยสถาน สาขาภูมิสถาปัตยกรรมศาสตร์

ปี พ.ศ. 2550 เมื่อวันที่ 8 กุมภาพันธ์ ศาสตราจารย์กิตติคุณ เดชา ได้รับการคัดเลือกเป็นศิลปินแห่งชาติ ประจำปี 2549 ในสาขาทัศนศิลป์ (ภูมิสถาปัตยกรรม) จากคณะกรรมการวัฒนธรรมแห่งชาติ (กวช.)และได้เข้ารับพระราชทานโล่และเข็มเชิดชูเกียรติจากสมเด็จพระเทพรัตนราชสุดาฯ สยามบรมราชกุมารีในวันที่ 24 กุมภาพันธ์  และในปีเดียวกันก็ได้เข้ารับพระราชทานปริญญาภูมิสถาปัตยกรรมศาสตร์ดุษฎีบัณฑิตกิตติมศักดิ์จากจุฬาลงกรณ์มหาวิทยาลัย เมื่อ วันที่ 12 กรกฎาคม

ปี พ.ศ. 2557 เมื่อวันที่ 31 กรกฎาคม ได้เข้ารับพระราชทานปริญญาปรัชญาดุษฎีบัณฑิต กิตติมศักดิ์ สาขาวิชาภูมิสถาปัตยกรรม จากมหาวิทยาลัยศิลปากร ประจำปีการศึกษา 2556 

ปี พ.ศ. 2558เมื่อวันที่ 19 กุมภาพันธ์ ได้เข้ารับพระราชทานปริญญาภูมิสถาปัตยกรรมศาสตร์ดุษฎีบัณฑิตกิตติมศักดิ์ สาขาวิชาภูมิสถาปัตยกรรม จากมหาวิทยาลัยแม่โจ้ 

**ศาสตราจารย์กิตติคุณเดชา บุญค้ำ** สมรสกับ นางสาวิตรี มีบุตรธิดารวม 3 คน

ผลงาน
-----

ผลงานสำคัญของศาสตราจารย์กิตติคุณเดชา บุญค้ำรวมทั้งการบุกเบิกวิชาชีพและการวางรากฐานการศึกษาภูมิสถาปัตยกรรมของประเทศไทย ได้เปิดสำนักงานออกแบบภูมิสถาปัตยกรรมแห่งแรกของประเทศตั้งแต่ พ.ศ. 2518 ต่อมาเมื่อ พ.ศ. 2530 ได้ก่อตั้งสมาคมภูมิสถาปนิกประเทศไทยขึ้น และดำรงตำแหน่งนายกสมาคม 1 วาระ ทางด้านการพัฒนาวิชาชีพภูมิสถาปนิก ศาสตราจารย์กิตติคุณเดชา ยังเคยได้รับการแต่งตั้งเป็นกรรมการสภาสถาปนิก เพื่อร่างกฎหมาย ข้อบังคับ ที่เกี่ยวข้องกับการปฏิบัติวิชาชีพ หลักสูตร แนวทางในการพัฒนาวิชาชีพในสาขาภูมิสถาปัตยกรรมและสาขาอื่นๆ ที่เกี่ยวเนื่อง และปัจจุบันได้รับการคัดสรรเป็นผู้ตรวจสภาสถาปนิก

ตัวอย่างผลงานออกแบบภูมิสถาปัตยกรรมที่สำคัญ ได้แก่ สวนสมเด็จพระศรีนครินทร์ 4-5 แห่ง  รวมทั้งที่จังหวัดศรีสะเกษ, สวนหลวง ร.๙ สวนสมเด็จพระนางเจ้าสิริกิติ์ อุทยานเบญจสิริ ภูมิทัศน์พระตำหนักสิริยาลัย จังหวัดพระนครศรีอยุธยา นอกจากนี้ยังมีงานออกแบบภูมิสถาปัตยกรรมโรงแรม คอนโดมิเนียม และอื่น ๆ อีกเป็นจำนวนมาก

### ผลงานหนังสือและสิ่งพิมพ์

* การปฏิบัติวิชาชีพภูมิสถาปัตยกรรม ISBN 974-6-328-115
* การวางผังบริเวณและงานบริเวณ ISBN 978-9-740-33233-6
* ต้นไม้ใหญ่ในงานก่อสร้างและพัฒนาเมือง ISBN 974-3-332-901
* หนังสือแปล ปรับความคิด เพื่อชีวิตที่ดีขึ้น ใน 25 วัน : 25 Days to Better Thinking & Better Living ISBN 978-6-160-82158-7
* เมืองขวางน้ำ การพัฒนาของเมืองไทยในอนาคต อุปสร รรคกับทางออกเชิงนโยบาย ISBN 978-6-164-21008-0

  

ผลงานเขียนชิ้นหลักคือ ตำรา**การปฏิบัติวิชาชีพภูมิสถาปัตยกรรม** และหนังสือชื่อ '**ต้นไม้ใหญ่ในงานก่อสร้างและพัฒนาเมือง'** ซึ่งมีรายละเอียดเกี่ยวกับการดูแลรักษาต้นไม้ใหญ่ งานรุกขกรรม อาชีพรุกขกร และการศัลยกรรมต้นไม้ นายชวน หลีกภัย (อดีตนายกรัฐมนตรี) ได้เขียนคำนิยมหนังสือเล่มนี้ไว้ว่า 

> คุณค่าของหนังสือเล่มนี้ จะทำให้ผู้อ่านได้รู้จัก เข้าใจ และมองเห็นถึงตัวตนที่แจริงและความสำคัญของต้นไม้ใหญ่ ตลอดจนวิธีการที่จะรักษาต้นไม้ใหญ่ทุกชนิดในผืนดิน ซึ่งมันพร้อมที่จะบอกกล่าวและแสดงออกถึงความขอบคุณต่อความอบอุ่นและมิตรไมตรีที่เราทั้งหลายได้มอบให้และพร้อมที่จะเป็นส่วนหนึ่งของสังคมเมืองและมนุษย์ชาติตลอดไป
> 
> 

ผลงานแปล ได้แก่ หนังสือ **ปรับความคิด เพื่อชีวิตที่ดีขึ้น ใน 25 วัน : 25 Days to Better Thinking & Better Living** ISBN 978-6-160-82158-7 สำนักพิมพ์ซีเอ็ดยูเคชั่น 
ในปี พ.ศ. 2554 ศาสตราจารย์กิตติคุณ เดชา ได้รับการสรรหาและแต่งตั้งเป็น 1 ใน 12 คณะวุฒยาจารย์ ตาม ม. 23 พรบ.จุฬาลงกรณ์มหาวิทยาลัย 2551 (ฉบับใหม่) ดำรงตำแหน่งดังต่อไปนี้ กรรมการคณะวุฒยาจารย์กลุ่มสาขาวิชาวิทยาศาสตร์เทคโนโลยี และประธานคณะอนุวุฒยาจารย์ประจำคณะสถาปัตยกรรมศาสตร์ คณะวุฒยาจารย์มีหน้าที่พิจารณาการเข้าสู่ตำแหน่งทางวิชาการเพื่อเสนอต่อสภามหาวิทยาลัย

|  |  |  |
| --- | --- | --- |
| อุทยานเบญจสิริ | สวนหลวง ร.9 | ภูมิทัศน์วัดโสธรวรารามวรวิหาร |

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2550 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
* พ.ศ. 2546 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาภูมิสถาปัตยกรรมศาสตร์
* พ.ศ. 2532 –  เหรียญจักรพรรดิมาลา (ร.จ.พ.)

อ้างอิง
-------

1. ↑  ราชบัณฑิต ประเภทวิชาสถาปัตยศิลป์ สาขาวิชาภูมิสถาปัตยกรรม สำนักศิลปกรรม<
2. ↑  ศิลปินแห่งชาติ ประจำปี 2549 เก็บถาวร 2007-03-13 ที่ เวย์แบ็กแมชชีน ผู้จัดการออนไลน์ 8 กุมภาพันธ์ 2550 14:13 น.
3. ↑  ประวัติสภาคณบดีคณะสถาปัตยกรรมศาสตร์แห่งประเทศไทย[*ลิงก์เสีย*]
4. ↑  "รายนามคณะกรรมาธิการฯ". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-01-24.
5. ↑  "รายนามคณะอนุกรรมาธิการวิสามัญศึกษานโยบาย กฎหมาย และโครงสร้างหน่วยงานการตั้งถิ่นฐานและการผังเมือง". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-01-24.
6. ↑  รายนามราชบัณฑิตและภาคีสมาชิก สำนักศิลปกรรมตามประเภทและสาขาวิชา ราชบัณฑิตยสถาน
7. ↑  "ข่าว ศิลปินแห่งชาติ 2549". คลังข้อมูลเก่าเก็บจากแหล่งเดิมเมื่อ 2007-03-13. สืบค้นเมื่อ 2007-02-08.
8. ↑  "ข่าวมหาวิทยาลัยศิลปากร : Silpakorn University". คลังข้อมูลเก่าเก็บจากแหล่งเดิมเมื่อ 2016-03-07. สืบค้นเมื่อ 2015-02-22.
9. ↑  "ข่าวมหาวิทยาลัยแม่โจ้ :: MJU NEWS :". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-02-22.
10. ↑  ต้นไม้ใหญ่ ในงานก่อสร้างและพัฒนาเมือง[*ลิงก์เสีย*]
11. ↑  ปรับความคิด เพื่อชีวิตที่ดีขึ้น ใน 25 วัน : 25 Days to Better Thinking & Better Living สำนักพิมพ์ซีเอ็ด
12. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2012-11-19 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
13. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2015-09-28 ที่ เวย์แบ็กแมชชีน, เล่ม ๑๑๕ ตอนที่ ๒๓ ข หน้า ๑๓, ๒ ธันวาคม ๒๕๔๑
14. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๐, เล่ม ๑๒๕ ตอนที่ ๒ ข หน้า ๑๒๑, ๗ มกราคม ๒๕๕๑
15. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญดุษฎีมาลา เข็มศิลปวิทยา เก็บถาวร 2016-03-04 ที่ เวย์แบ็กแมชชีน, เล่ม ๑๒๒ ตอนที่ ๒ ข หน้า ๒๑, ๔ มีนาคม ๒๕๔๘
16. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๗ ตอนที่ ๘๘ ง ฉบับพิเศษ หน้า ๔๖๓, ๒๘ พฤษภาคม ๒๕๓๓

* ประวัตินิสิตเก่าดีเด่น คณะสถาปัตย์จุฬาฯ

แหล่งข้อมูลอื่น
---------------

* ประวัติภาคีสมาชิกสำนักศิลปกรรม
* คนดีวันละคน, วิจารณ์ พานิช, KMI Thailand[*ลิงก์เสีย*]
* แก่นสาระ-สิ่งแวดล้อมสรรค์สร้าง เว็บไซต์แหล่งความรู้เพื่อเตรียมเข้ารียนวิชาสัมมนาด้านการออกแบบ-วางแผนและและเพื่อเสริมทักษะกระบวนการคิด

| * ด
* ค
* ก
ศิลปินแห่งชาติ สาขาทัศนศิลป์ |
| --- |
| วิจิตรศิลป์ | 

|  |  |
| --- | --- |
| จิตรกรรม | 
* กมล ทัศนาญชลี
* เกียรติศักดิ์ ชานนนารถ
* กำจร สุนพงษ์ศรี
* จักรพันธุ์ โปษยกฤต
* เฉลิม นาคีรักษ์
* เฉลิมชัย โฆษิตพิพัฒน์
* ช่วง มูลพินิจ
* ชวลิต เสริมปรุงสุข
* ดำรง วงศ์อุปราช
* ธงชัย รักปทุม
* ทวี นันทขว้าง
* ทวี รัชนีกร
* ถวัลย์ ดัชนี
* ดำรง วงศ์อุปราช
* ปัญญา วิจินธนสาร
* ประกิต บัวบุศย์
* ประเทือง เอมเจริญ
* ประยูร อุลุชาฎะ
* ประสงค์ ปัทมานุช
* ปริญญา ตันติสุข
* ปรีชา เถาทอง
* พิชัย นิรันต์
* เฟื้อ หริพิทักษ์
* ลาวัณย์ อุปอินทร์
* สนิท ดิษฐพันธุ์
* สวัสดิ์ ตันติสุข
* สันต์ สารากรบริรักษ์
* สมศักดิ์​ เชาวน์ธาดาพงศ์​
* โหมด ว่องสวัสดิ์
* อิทธิพล ตั้งโฉลก
* อารี สุทธิพันธุ์
* อำมฤทธิ์ ชูสุวรรณ
* อนันต์ ปาณินท์

 |
| ประติมากรรม | 
* คำหมา แสงงาม
* เข็มรัตน์ กองสุข
* ชลูด นิ่มเสมอ
* ชำเรือง วิเชียรเขตต์
* ชิน ประสงค์
* ชิต เหรียญประชา
* นนทิวรรธน์ จันทนะผะลิน
* พิมาน มูลประมุข
* ไพฑูรย์ เมืองสมบูรณ์
* วิชัย สิทธิรัตน์
* อินสนธิ์ วงศ์สาม
* ศราวุธ​ ดวงจำปา​
* เสวต เทศน์ธรรม

 |
| ภาพพิมพ์ | 
* เดชา วราชุน
* ถาวร โกอุดมวิทย์
* ประหยัด พงษ์ดำ
* พิษณุ ศุภนิมิตร
* มานิตย์ ภู่อารีย์

 |
| งานผ้า | 
* พยอม สีนะวัฒน์

 |
| การทอผ้า | 
* คำปุน ศรีใส
* คำสอน สระทอง
* มีชัย แต้สุจริยา
* แสงดา บัณสิทธิ์

 |
| เครื่องถม | 
* เห้ง โสภาพงศ์

 |
| ภาพถ่าย | 
* จิตต์ จงมั่นคง
* เดโช บูรณบรรพต
* พูน เกษจำรัส
* ไพบูลย์ มุสิกโปดก
* ยรรยง โอฬาระชิน
* วรนันทน์ ชัชวาลทิพากร
* วรรณี ชัชวาลทิพากร
* สิงห์คม บริสุทธิ์

 |
| ออกแบบประยุกต์ศิลป์ | 
* พินิจ สุวรรณะบุณย์

 |
| ออกแบบแฟชั่น | 
* สมชาย แก้วทอง
* ธีระพันธ์ วรรณรัตน์

 |
| สื่อผสม | 
* วิโชค มุกดามณี

 |
| สลักดุนเครื่องเงินและโลหะ | 
* ดิเรก สิทธิการ

 |

 |
| ประยุกต์ศิลป์ | 

|  |  |
| --- | --- |
| สถาปัตยกรรม | 
* กฤษฎา โรจนกร
* ธีรพล นิยม
* หม่อมราชวงศ์มิตรารุณ เกษมศรี
* เมธา บุนนาค
* ประเวศ ลิมปรังษี
* ภิญโญ สุวรรณคีรี
* ฤทัย ใจจงรัก
* สมภพ ภิรมย์
* อาวุธ เงินชูกลิ่น
* สิน​ พงษ์หาญยุทธ​
* ชาตรี ลดาลลิตสกุล

 |
| สถาปัตยกรรมร่วมสมัย | 
* กฤษฎา อรุณวงษ์ ณ อยุธยา
* จุลทัศน์ กิติบุตร
* นิธิ สถาปิตานนท์
* ประภากร วทานยกุล
* สุเมธ ชุมสาย ณ อยุธยา
* องอาจ สาตรพันธุ์

 |
| สถาปัตยกรรมไทย | 
* ประดิษฐ์ ยุวพุกกะ
* เผ่า สุวรรณศักดิ์ศรี
* วนิดา พึ่งสุนทร
* เสนอ นิลเดช

 |
| สถาปัตยกรรมภายใน | 
* คงศักดิ์ ยุกตะเสวี
* จรูญ อังศวานนท์
* ฤกษ์ฤทธิ์ แก้ววิเชียร

 |
| ออกแบบอุตสาหกรรม | 
* สมถวิล อุรัสยะนันทน์
* เสริมศักดิ์ นาคบัว

 |
| ออกแบบผังเมือง | 
* เจตกำจร พรหมโยธี
* นิจ หิญชีระนันท์

 |
| ภูมิสถาปัตยกรรม | 
* เดชา บุญค้ำ

 |
| สถาปัตยกรรมพื้นถิ่น | 
* อรศิริ ปาณินท์

 |
| ประณีตศิลป์ | 
* ประนอม ทาแปง
* เพ็ญพรรณ สิทธิไตรย์
* ทองร่วง เอมโอษฐ
* เนื่อง แฝงสีคำ
* บุญช่วย หิรัญวิทย์
* สำเริง แดงแนวน้อย

 |

 |
| 
แม่แบบ:ศิลปินแห่งชาติ
**ทัศนศิลป์**
**ศิลปะการแสดง**
**วรรณศิลป์**
 |